
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 236 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του Εσωτερικού Κανονισμού της Θερα¬ 
πευτικής Κλινικής και του Ομωνύμου Εργαστηρί¬ 
ου της Ιατρικής Σχολής του Εθνικού Καποδιστρι- 

ακού Πανεπιστημίου Αθηνών. 1 

Καθορισμός του Εσωτερικού Κανονισμού της Β' Μαι¬ 
ευτικής και Γυναικολογικής Κλινικής της Ιατρικής 
Σχολής του Εθνικού και Καποδιστριακού Πανεπι¬ 


στημίου Αθηνών. 2 

Μετονομασία των Ψυχιατρικών Κλινικών της Ιατρι¬ 
κής Σχολής του Εθνικού και Καποδιστριακού Πα¬ 
νεπιστημίου Αθηνών και επανακαθορισμός του 
Εσωτερικού Κανονισμού της Α' και Β' Ψυχιατρι¬ 
κής Κλινικής. 3 

Συμπλήρωση διατάξεων του π.δ. 262/1998 «Ίδρυση 
και καθορισμός του εσωτερικού κανονισμού κλι¬ 
νικών και εργαστηρίων της Ιατρικής Σχολής του 
Πανεπιστημίου Ιωαννίνων». 4 


ΑΠΟΦΑΣΕΙ Σ 

Αριθμ. 14190/Β1 (1) 


Καθορισμός του Εσωτερικού Κανονισμού της Θεραπευ¬ 
τικής Κλινικής και του Ομωνύμου Εργαστηρίου της 
Ιατρικής Σχολής του Εθνικού Καποδιστριακού Πανε¬ 
πιστημίου Αθηνών. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 7 παρ. 5 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως τροποποιήθηκε με το άρθρο 48 παρ. 
2 του ν. 1404/1983 «Δομή και λειτουργία των Τεχνολο¬ 
γικών Εκπαιδευτικών Ιδρυμάτων» (Α' 173) και αντικατα- 
στάθηκε με την περ. γ' της παρ. 22 του άρθρου 13 του 
ν. 3149/2003 «Εθνική Βιβλιοθήκη της Ελλάδας, Δημόσιες 
Βιβλιοθήκες και άλλες διατάξεις» (Α' 141), 
β) του άρθρου 4 παρ. 1 εδ. γ του ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Α' 159), 
γ) του άρθρου 90 του κώδικα νομοθεσίας για την 
κυβέρνηση και τα κυβερνητικά όργανα, που κυρώθηκε 
με το π.δ. 63/2005 (Α' 98), 


26 Φεβρουάριου 2007 

δ) της υπ’ αριθμ. 37930/ΔΙΘΕ 1264/14.10.2005 απόφα¬ 
σης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 1432), όπως 
ισχύει. 

ε) της υπ’ αριθμ. 37876/ΣΤ5/26.4.2004 απόφασης του 
Πρωθυπουργού και της Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

2. Τη σύμφωνη γνώμη της Γενικής Συνέλευσης της 
Ιατρικής Σχολής του Εθνικού και Καποδιστριακού Πα¬ 
νεπιστημίου Αθηνών (συνεδρίαση 6η/10.4.2006). 

3. Το γεγονός ότι από την εφαρμογή των διατάξεων 
της παρούσης απόφασης προκαλείται ενδεχόμενη δα¬ 
πάνη σε βάρος του προϋπολογισμού του Εθνικού και 
Καποδιστριακού Πανεπιστημίου Αθηνών από την κάλυψη 
εξόδων διοργάνωσης συμποσίων, συνεδρίων και άλλων 
επιστημονικών εκδηλώσεων, το ύψος της οποίας εξαρ- 
τάται από πραγματικά γεγονότα, αποφασίζουμε: 

Άρθρο 1 

Γνωστικό αντικείμενο 

1. Η Θεραπευτική Κλινική μετά του Ομωνύμου Εργα¬ 
στηρίου εγκαταστάθηκε βάσει του άρθρου 15 του ν. 
3796/1957 (Α' 251) στο Περιφερειακό Γ ενικό Νοσοκομείο 
Αθήνας «Αλεξάνδρα» και κατανεμήθηκε στον Τομέα Πα¬ 
θολογίας με την υπ’ αριθμ. Β1/482/15.7.1987 υπουργική 
απόφαση (Β' 401), έχει ως κύριο αντικείμενο δραστη¬ 
ριότητας τη Θεραπευτική και εξυπηρετεί διδακτικές, 
ερευνητικές και κλινικές ανάγκες και στα κατωτέρω 
εξειδικευμένα αντικείμενά της, με την οργάνωση και 
λειτουργία σε αυτήν των αντίστοιχων μονάδων όπως 
περιγράφονται στην παράγραφο 2. 

2. Η ως άνω Κλινική περιλαμβάνει την Κυρίως Κλινική, 
τη Μονάδα Εντατικής Θεραπείας, τη Μονάδα Αυξημέ¬ 
νης Φροντίδας, τη Μονάδα Εξωτερικών Ιατρείων και 
τις Ειδικές Μονάδες: Αγγειακών Εγκεφαλικών Επεισο- 
δείων, Αγγειολογίας και Παθοφυσιολογίας Ενδοθηλίου, 
Αιματολογίας, Αρτηριακής Υπέρτασης, Δοκιμασίας Κο- 
πώσεως, Δυσλιπιδαιμιών και Αθηροσκλήρυνσης, Ενδο¬ 
κρινολογίας, Διαβήτη και Μεταβολισμού, Επεμβατικής 
Καρδιολογίας, Εργαστηριακής και Μοριακής Μελέτης 
Νεοπλασιών, Καρδιακής Ανεπάρκειας και Μηχανικής 
Υποβοήθησης της Κυκλοφορίας, Καρδιακής Ηλεκτρο¬ 
φυσιολογίας και Αρρυθμιών, Καρδιακής Απεικόνισης, 

Κλινικής Ογκολογίας, Κλινικής Φαρμακολογίας και Με¬ 
λετών Βιοϊσοδυναμίας, Μεταμόσχευσης Αιμοποιητικών 
Κυττάρων, Πειραματικής και Μοριακής Καρδιολογίας, 
Πλασματοκυτταρικών Δυσκρασιών, Πνευμονολογίας και 
Αναπνευστικής Φυσιολογίας, Μονάδα Υπερηχογραφί¬ 
ας. 

Αρθρο 2 
Σκοπός 

1. Η Θεραπευτική Κλινική μετά του ομωνύμου Εργα¬ 
στηρίου έχει ως σκοπό: 

α) Την κάλυψη των εκπαιδευτικών, ερευνητικών και 
κλινικών αναγκών της Ιατρικής Σχολής, καθώς και των 
άλλων Σχολών και Τμημάτων του Πανεπιστημίου Αθη¬ 
νών, σε προπτυχιακό και μεταπτυχιακό επίπεδο σε θέ¬ 
ματα που εμπίπτουν στα αντικείμενα δραστηριότητας 
της Κλινικής, όπως αυτά προσδιορίζονται στο άρθρο 1 
της παρούσης. 

β) Την παροχή περίθαλψης και νοσηλείας σε ασθενείς 
με νοσήματα που εμπίπτουν στα αντικείμενα δραστη¬ 
ριότητας της Κλινικής, όπως περιγράφονται στο άρθρο 
1 της παρούσης. 

γ) Την εξυπηρέτηση των διαφόρων κοινωνικών ανα¬ 
γκών, όταν και όποτε ζητείται συγκεκριμένη συνδρομή 
που ανήκει στα θέματα με τα οποία ασχολείται η κλι¬ 
νική. 

δ) Την ειδίκευση και τη συνεχή εκπαίδευση και επι¬ 
μόρφωση γιατρών, νοσηλευτών και άλλων λειτουργών 
υγείας στα γνωστικά αντικείμενα της Κλινικής. 

ε) Τη συνεργασία και ανταλλαγή επιστημονικών γνώ¬ 
σεων με ακαδημαϊκά ιδρύματα ή ερευνητικά κέντρα και 
φορείς της ημεδαπής ή της αλλοδαπής. 

ς') Τη συνεργασία με ελληνικούς, ευρωπαϊκούς και 
διεθνείς οργανισμούς για την πραγματοποίηση ερευνών, 
εκπαιδευτικών και κλινικών προγραμμάτων και γενικώς 
δραστηριοτήτων συναφών με το επιστημονικό αντικεί¬ 
μενο της Κλινικής. 

ζ) Την οργάνωση και διεξαγωγή μεταπτυχιακών 
προγραμμάτων, συνεδρίων ελληνικών, ευρωπαϊκών ή 
διεθνών, συμποσίων, σεμιναρίων, διαλέξεων και με- 
τεκπαιδευτικών μαθημάτων, την πραγματοποίηση δη¬ 
μοσιεύσεων και εκδόσεων και την πρόσκληση Ελλήνων 
και ξένων αναγνωρισμένων επιστημόνων, με σκοπό την 
εκπαίδευση ή/και την ανταλλαγή γνώσεων ή/και την 
ενημέρωση του ιατρικού και λοιπού προσωπικού της 
Κλινικής των φοιτητών, των ειδικευομένων στην Παθο¬ 
λογία και λοιπές υποειδικότητες αυτής, των Παθολόγων 
και ειδικευομένων σε όλες τις υποειδικότητες της Παθο¬ 
λογίας και ιατρών λοιπών ειδικοτήτων και του κοινού. 

2. Το έργο της Κλινικής διακρίνεται σε εκπαιδευτικό, 
ερευνητικό και κλινικό. 

α) Το εκπαιδευτικό έργο περιλαμβάνει την εκπαίδευση 
των προπτυχιακών και μεταπτυχιακών φοιτητών της 
Ιατρικής Σχολής και άλλων Σχολών και Τμημάτων του 
Πανεπιστημίου Αθηνών, την εκπαίδευση ιατρών για την 
απόκτηση της ειδικότητας της Παθολογίας, Καρδιολο¬ 
γίας, Ενδοκρινολογίας, Αιματολογίας και Ογκολογίας, 
την εκπαίδευση ιατρών για την απόκτηση άλλων ει¬ 
δικοτήτων για τις οποίες απαιτείται εκπαίδευση στις 
παραπάνω ειδικότητες, την εκπαίδευση ειδικευμένων 
ιατρών στο πλαίσιο της συνεχιζόμενης εκπαίδευσης 
ή εξειδίκευσης σε συγκεκριμένα γνωστικά αντικείμε¬ 
να της Κλινικής και την εκπαίδευση λειτουργών άλλων 


κλάδων υγείας στο πλαίσιο της συνεχούς εκπαίδευσης 
και επιμόρφωσης αυτών. 

Το εκπαιδευτικό έργο της Κλινικής αφορά τους προ¬ 
πτυχιακούς και μεταπτυχιακούς φοιτητές, τους ειδι- 
κευομένους ή επιμορφούμενους ιατρούς, υλοποιείται 
δε με τη διοργάνωση μεταπτυχιακών προγραμμάτων, 
μαθημάτων, διαλέξεων και εκπαιδευτικών συμποσίων ή 
σεμιναρίων ή μετεκπαιδευτικών προγραμμάτων ή συ¬ 
νεδρίων και λοιπών επιστημονικών εκδηλώσεων, με την 
εφαρμογή προγραμμάτων θεωρητικής και πρακτικής 
εκπαίδευσης, με την έκδοση επιστημονικών συγγραμ¬ 
μάτων ή βιβλίων ή εκπαιδευτικών εγχειριδίων και φυλ¬ 
λαδίων και με τη συνεργασία με άλλα ακαδημαϊκά ή 
κοινωφελή ιδρύματα και με ερευνητικά κέντρα ή φορείς 
της ημεδαπής ή αλλοδαπής. 

β) Το ερευνητικό έργο αφορά τόσο βασική όσο και κλι¬ 
νική και οιανδήποτε άλλη ερευνητική δραστηριότητα που 
άπτεται των ενδιαφερόντων της ιατρικής επιστήμης. 

Για την επίτευξη του ερευνητικού έργου η Κλινική 
καταρτίζει και διενεργεί η ίδια πειραματικές, κλινικές ή 
άλλες μελέτες ή προγράμματα, ή συμμετέχει σε ερευνη¬ 
τικά προγράμματα συνεργαζόμενη με άλλα ακαδημαϊκά 
ιδρύματα και ερευνητικά κέντρα ή φορείς του δημοσίου 
ή ιδιωτικού τομέα ή και ιδιωτικές επιχειρήσεις της ημε¬ 
δαπής ή αλλοδαπής. 

Η Κλινική γνωστοποιεί τα αποτελέσματα των ερευνών 
της υπό τη μορφή ανακοινώσεων σε επιστημονικά συ¬ 
νέδρια στην Ελλάδα και στο εξωτερικό ή υπό τη μορφή 
δημοσιεύσεων σε ελληνικά ή ξενόγλωσσα περιοδικά ή 
τέλος υπό τη μορφή διδακτορικών διατριβών. 

γ) Το κλινικό έργο περιλαμβάνει την περίθαλψη ασθε¬ 
νών που νοσηλεύονται στην κλινική. Οι υπηρεσίες της 
Κλινικής είναι προληπτικές, διαγνωστικές και θεραπευ¬ 
τικές και παρέχονται μέσω της κλινικής διάγνωσης, της 
παρακλινικής και εργαστηριακής διερεύνησης, της φαρ¬ 
μακευτικής και επεμβατικής θεραπείας, καθώς και μέσω 
της νοσηλευτικής φροντίδας. 

Το ανωτέρω έργο είναι στενά συνυφασμένο με τη 
λειτουργία των Μονάδων της Κλινικής, στις οποίες εκτε- 
λείται σειρά διαγνωστικών και εργαστηριακών εξετάσε¬ 
ων, από τις πιο απλές μέχρι τις πλέον εξειδικευμένες, 
που είναι απαραίτητες για την απρόσκοπτη και απο¬ 
τελεσματική εκτέλεση του κλινικού, εκπαιδευτικού και 
ερευνητικού έργου της κλινικής. 

3. Επίσης, η Κλινική εξυπηρετεί κοινωνικές ανάγκες 
σχετιζόμενες με την αποστολή της, εφόσον αυτό ζητη¬ 
θεί από την Ιατρική Σχολή του Πανεπιστημίου Αθηνών 
ή από Όργανα της Πολιτείας. 

Άρθρο 3 
Προσωπικό 

Η Κλινική στελεχώνεται από ιατρικό και λοιπό προ¬ 
σωπικό που υπηρετεί στην Ιατρική Σχολή του Εθνικού 
και Καποδιστριακού Πανεπιστημίου Αθηνών και στο 
Νοσοκομείο όπου λειτουργεί. Το ιατρικό προσωπικό 
αποτελείται από το Διευθυντή και μέλη του Διδακτικού 
Ερευνητικού Προσωπικού (ΔΕΠ) της Ιατρικής Σχολής, 
που η επιστημονική τους ενασχόληση εμπίπτει στα δι¬ 
δακτικά, ερευνητικά και κλινικά ενδιαφέροντα της κλι¬ 
νικής. Το προσωπικό αυτό συμπληρώνεται με ειδικευό¬ 
μενους και ειδικευμένους ιατρούς που τοποθετούνται 
σύμφωνα με τις ισχύουσες διατάξεις. Το λοιπό προσωπι¬ 
κό περιλαμβάνει μέλη Ειδικού Τεχνικού Εργαστηριακού 

Προσωπικού (Ε.Τ.Ε.Π.) και μέλη του νοσηλευτικού, του 
υγειονομικού και διοικητικού προσωπικού, του οποίου 
το έργο καθορίζεται σύμφωνα με τις εκάστοτε ανάγκες 
της κλινικής. Η τοποθέτηση στην κλινική των μελών 
του Διδακτικού Ερευνητικού Προσωπικού και των με¬ 
λών του Ειδικού Τεχνικού Εργαστηριακού Προσωπικού 
γίνεται με τη διαδικασία του άρθρου 4 παρ. 1 (δ) του 
ν. 2083/1992 (Α' 159), ενώ των υπολοίπων μελών με τις 
ισχύουσες διατάξεις. 

Αρθρο 4 

Διοίκηση - Αρμοδιότητες 

1. Η Κλινική διευθύνεται από μέλος του Διδακτικού 
Ερευνητικού Προσωπικού (Δ.Ε.Π.) της Ιατρικής Σχολής 
του Εθνικού και Καποδιστριακού Πανεπιστημίου Αθη¬ 
νών που ορίζεται με τη διαδικασία των διατάξεων του 
άρθρου 28 παρ. 22 του ν. 2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του ν. 1268/1982 μεταξύ των οποίων περι¬ 
λαμβάνονται, η κατάρτιση και υποβολή στη Γενική Συ¬ 
νέλευση της Ιατρικής Σχολής και στη Γ ενική Συνέλευση 
του οικείου Τομέα του ετήσιου προγράμματος λειτουρ¬ 
γίας για τις διδακτικές και ερευνητικές δραστηριότητες 
και η μέριμνα για την εφαρμογή του, η μέριμνα για την 
υλοποίηση των αποφάσεων των συλλογικών οργάνων 
του Νοσοκομείου στο οποίο λειτουργεί η κλινική, η μέ¬ 
ριμνα για την παροχή νοσηλευτικού έργου, η μέριμνα 
για τη στελέχωση και την οικονομική διαχείριση των 
εσόδων της κλινικής, η μέριμνα για την υποβολή του 
ετήσιου απολογισμού των δραστηριοτήτων, η εισήγηση 
στη Γ ενική Συνέλευση του οικείου Τομέα για τον ορισμό 
υπευθύνων στις μονάδες, για αναλώσιμα υλικά και για 
τον κινητό εξοπλισμό και η υπογραφή κάθε εγγράφου. 
Τα κριτήρια επιλογής των υπευθύνων των μονάδων αφο¬ 
ρούν την επιστημονική γνώση, τη μετεκπαίδευση, τη 
μακρόχρονη εμπειρία και τη δραστηριότητά τους στο 
αντικείμενο με το οποίο ασχολείται η οικεία μονάδα. Οι 
επιστημονικοί υπεύθυνοι μεριμνούν για την απρόσκοπτη 
λειτουργία της μονάδας, στο πλαίσιο των αποφάσεων 
του διευθυντή και των οδηγιών των οργάνων διοίκησης 
του Νοσοκομείου στο οποίο λειτουργεί η Κλινική. Ο 
διευθυντής μπορεί να καλεί τους υπευθύνους των μο¬ 
νάδων όταν συζητούνται θέματα της μονάδας τους και 
να αναθέτει συγκεκριμένες αρμοδιότητες σ’ αυτούς. 

Άρθρο 5 
Λειτουργία 

1. Η Θεραπευτική Κλινική μετά του ομωνύμου εργαστη¬ 
ρίου της έχει εγκατασταθεί και λειτουργεί στο Περιφε¬ 
ρειακό Γ ενικό Νοσοκομείο Αθήνας “Αλεξάνδρα”. 

2. Ο διευθυντής της κλινικής έχει τις αρμοδιότητες 
που ορίζονται από το άρθρο 7 του ν. 1268/1982. Έχει 
την ευθύνη για την εν γένει λειτουργία αυτής μετά των 
μονάδων της, τη χρησιμοποίηση οργάνων, υλικών και 
μηχανημάτων, και την παραμονή των εργαζομένων στους 
χώρους που πραγματοποιούνται πειραματικές μελέτες. Ο 
διευθυντής ενημερώνει και εγκρίνει τη διενέργεια κάθε 
ερευνητικής πειραματικής εργασίας πριν από τη διεξα¬ 
γωγή της και καθορίζει την προτεραιότητα χρήσης ορ¬ 
γάνων και χώρων όταν δεν υπάρχει σχετική απόφαση. 

3. Η χρησιμοποίηση ειδικών οργάνων και μηχανημάτων 
επιτρέπεται στο προσωπικό της κλινικής ή σε ερευνητές 
που έχουν ειδική επί των οργάνων αυτών εκπαίδευση. 
Κινητά όργανα και σκεύη, τα οποία παραδίδονται για τη 


διεξαγωγή ερευνητικής πειραματικής εργασίας επιστρέ- 
φονται, μετά τη χρησιμοποίησή τους, στην κατάσταση 
που έχουν παραδοθεί. 

Άρθρο 6 
Έσοδα 

Τα έσοδα της Κλινικής προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Τις πιστώσεις που διατίθενται από την Ιατρική 
Σχολή με τη διαδικασία του άρθρου 4 παρ. 1 (ε) του 
ν. 2083/1992 (Α' 159). 

δ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο εφόσον δεν τί¬ 
θενται όροι που αντιβαίνουν τους σκοπούς της οικείας 
κλινικής και του Εθνικού και Καποδιστριακού Πανεπι¬ 
στημίου Αθηνών. 

ε. Τα έσοδα από την παραχώρηση πνευματικών δικαι¬ 
ωμάτων ή διπλωμάτων ευρεσιτεχνίας, προϊόντων που 
ανήκουν ή παρήχθησαν στην κλινική. 

Άρθρο 7 

Τηρούμενα βιβλία 

1. Τα βιβλία και στοιχεία που τηρούνται από την Κλι¬ 
νική είναι τα εξής: 

Πρωτόκολλο εισερχόμενης - εξερχόμενης αλληλογρα¬ 
φίας, Βαθμολογία φοιτητών, Αρχείο ασθενών, Βιβλίο πε¬ 
ριουσιακών στοιχείων (Κτηματολόγιο), Φάκελοι οικονο¬ 
μικών στοιχείων κάθε έτους, Κατάλογος επιστημονικών 
βιβλίων, περιοδικών και οργάνων, Βιβλίο επιστημονικής 
δραστηριότητας, Βιβλίο μεταβολής προσωπικού. 

2. Με απόφαση του διευθυντή μπορεί ακόμη να τηρεί¬ 
ται και κάθε άλλο βιβλίο ή στοιχείο το οποίο κρίνεται 
απαραίτητο ή προβλέπεται από ειδικές διατάξεις. 

Αρθρο 8 

Τίτλος - Σφραγίδα 

1. Ο τίτλος της κλινικής είναι: «ΘΕΡΑΠΕΥΤΙΚΗ ΚΛΙΝΙΚΗ 
ΚΑΙ ΟΜΩΝΥΜΟ ΕΡΓΑΣΤΗΡΙΟ ΤΗΣ ΙΑΤΡΙΚΗΣ ΣΧΟΛΗΣ 
ΤΟΥ ΠΑΝΕΠΙΣΤΗΜΙΟΥ ΑΘΗΝΩΝ». Αυτός ο τίτλος, καθώς 
και τα στοιχεία του διευθυντή της Κλινικής αναγράφο¬ 
νται στους χώρους όπου εγκαθίσταται και λειτουργεί 
η Κλινική. 

2. Η Κλινική χρησιμοποιεί για την αλληλογραφία της 
στρογγυλή σφραγίδα όμοια με αυτή της Ιατρικής Σχο¬ 
λής και με την προσθήκη του τίτλου «ΘΕΡΑΠΕΥΤΙΚΗ 
ΚΛΙΝΙΚΗ ΚΑΙ ΟΜΩΝΥΜΟ ΕΡΓΑΣΤΗΡΙΟ». 

3. Η Κλινική χρησιμοποιεί για την ξενόγλωσση αλλη¬ 
λογραφία της ανάλογο αγγλόφωνο τίτλο. 

Αρθρο 9 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 14186/Β1 (2) 

Καθορισμός του Εσωτερικού Κανονισμού της Β' Μαιευ¬ 
τικής και Γυναικολογικής Κλινικής της Ιατρικής Σχο¬ 
λής του Εθνικού και Καποδιστριακού Πανεπιστημί¬ 
ου Αθηνών. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 7 παρ. 5 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως τροποποιήθηκε με το άρθρο 48 παρ. 
2 του ν. 1404/1983 «Δομή και λειτουργία των Τεχνολο¬ 
γικών Εκπαιδευτικών Ιδρυμάτων» (Α' 173) και αντικατα- 
στάθηκε με την περ. γ' της παρ. 22 του άρθρου 13 του 
ν. 3149/2003 «Εθνική Βιβλιοθήκη της Ελλάδας, Δημόσιες 
Βιβλιοθήκες και άλλες διατάξεις» (Α' 141), 

β) του άρθρου 4 παρ. 1 εδ. γ του ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Α' 159), 

γ) του άρθρου 90 του κώδικα νομοθεσίας για την 
κυβέρνηση και τα κυβερνητικά όργανα, που κυρώθηκε 
με το π.δ. 63/2005 (Α' 98), 

δ) της υπ’ αριθμ. 37930/ΔΙΟΕ 1264/14.10.2005 απόφα¬ 
σης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 1432), όπως 
ισχύει. 

ε) της υπ’ αριθμ. 37876/ΣΤ5/26.4.2004 απόφασης του 
Πρωθυπουργού και της Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

2. Τη σύμφωνη γνώμη της Γενικής Συνέλευσης της 
Ιατρικής Σχολής του Εθνικού και Καποδιστριακού Πα¬ 
νεπιστημίου Αθηνών (συνεδρίαση 9η/18.6.2004). 

3. Το γεγονός ότι από την εφαρμογή των διατάξεων 
της παρούσης απόφασης προκαλείται ενδεχόμενη δα¬ 
πάνη σε βάρος του προϋπολογισμού του Εθνικού και 
Καποδιστριακού Πανεπιστημίου Αθηνών από την κάλυψη 
εξόδων διοργάνωσης συμποσίων, συνεδρίων και άλλων 
επιστημονικών εκδηλώσεων, το ύψος της οποίας εξαρ- 
τάται από πραγματικά γεγονότα, αποφασίζουμε: 

Άρθρο 1 
Αντικείμενο 

Η Β' Μαιευτική και Γυναικολογική Κλινική της Ιατρικής 
Σχολής του Εθνικού Καποδιστριακού Πανεπιστημίου 
Αθηνών που προβλέπεται από τον ν. 5343/23.3.1932 «Περί 
Οργανισμού του Πανεπιστημίου Αθηνών» (Α' 85), έχει 
κατανεμηθεί με την υπ’ αριθμ. Β1/482/1987 (Β' 401) υπουρ¬ 
γική απόφαση στον Τομέα Υγείας Μητέρας-Παιδιού και 
εγκαταστάθηκε στο Αρεταίειο Νοσοκομείο σύμφωνα με 
τις διατάξεις του άρθρου 9 του π.δ. 423/3.10.1991 (Α' 154), 
έχει ως κύριο αντικείμενο δραστηριότητας τη Μαιευτική 
και Γυναικολογία και εξυπηρετεί διδακτικές, ερευνητικές 
και κλινικές ανάγκες και στα κατωτέρω εξειδικευμένα 
αντικείμενα της Μαιευτικής και της Γυναικολογίας, με 
την οργάνωση και λειτουργία σε αυτήν των ειδικών 
Μονάδων όπως: Κυήσεων υψηλού κινδύνου και Περιγεν- 
νητικής Ιατρικής, Υπερηχογραφίας και Εμβρυομητρικής 
Ιατρικής, Παιδικής - Εφηβικής Γυναικολογίας και Επα¬ 


νορθωτικής Χειρουργικής, Εξωσωματικής Γονιμοποίη¬ 
σης και Αναπαραγωγής του Ανθρώπου, Κλιμακτηρίου 
και Εμμηνόπαυσης, Οικογενειακού Προγραμματισμού, 
Καθ’ έξιν αποβολών, Ουρογυναικολογίας, Γυναικολο- 
γικής Ογκολογίας, Γυναικολογικής Ενδοκρινολογίας, 
Ενδοσκοπήσεων και Ενδοσκοπικής Χειρουργικής, Λα¬ 
παροσκόπησης και Λαπαροσκοπικής Χειρουργικής, 
Κολποσκοπήσεων και Εφαρμογών Ι_Α8ΕΒ, Ορμονολο- 
γικό Εργαστήριο, Ενδοκρινολογικό Ιατρείο, Πειραματικό 
Χειρουργείο, Εντατικής Θεραπείας, Νεογνολογίας και 
Εντατικής Θεραπείας Νεογνών, Βιοχημικό Εργαστήριο, 
Τακτικά και Ειδικά Εξωτερικά Ιατρεία, Εξωτερικά Ιατρεία 
Επειγόντων Περιστατικών, Τακτικά Γυναικολογικά Εξω¬ 
τερικά Ιατρεία, Τακτικά Μαιευτικά Εξωτερικά Ιατρεία, 
Αίθουσα Τοκετών, Τμήμα Νεογνών. 

Άρθρο 2 
Σκοπός 

1. Η Β' Μαιευτική και Γ υναικολογική Κλινική στο πλαί¬ 
σιο του αντικειμένου της έχει ως σκοπό: 

α) Την κάλυψη των εκπαιδευτικών, ερευνητικών και 
κλινικών αναγκών της Ιατρικής Σχολής, καθώς και των 
άλλων Σχολών και Τμημάτων του Πανεπιστημίου Αθη¬ 
νών, σε προπτυχιακό και μεταπτυχιακό επίπεδο σε θέ¬ 
ματα που εμπίπτουν στα αντικείμενα δραστηριότητας 
της Κλινικής, όπως αυτά προσδιορίζονται στο άρθρο 1 
της παρούσης. 

β) Την παροχή περίθαλψης και νοσηλείας σε ασθενείς 
με νοσήματα που εμπίπτουν στα γνωστικά αντικείμενα 
της Κλινικής, όπως αυτά προσδιορίζονται στο άρθρο 1 
της παρούσης. 

γ) Την ειδίκευση ιατρών στην Μαιευτική και Γυναικο¬ 
λογία, τη Νεογνολογία και την Γ ενική Ιατρική, αλλά και 
την συνεχή εκπαίδευση και επιμόρφωσή τους. 

δ) Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ιδρύματα ή ερευνητικά κέ¬ 
ντρα και φορείς της ημεδαπής ή της αλλοδαπής. 

ε) Τη συνεργασία με ελληνικούς, ευρωπαϊκούς και δι¬ 
εθνείς οργανισμούς για την πραγματοποίηση ερευνών, 
εκπαιδευτικών προγραμμάτων και γενικώς δραστηρι¬ 
οτήτων συναφών με τα επιστημονικά αντικείμενα της 
Κλινικής. 

στ) Την οργάνωση και διεξαγωγή μεταπτυχιακών 
προγραμμάτων, συνεδρίων ελληνικών, ευρωπαϊκών ή 
διεθνών, συμποσίων, σεμιναρίων, διαλέξεων και μετεκ- 
παιδευτικών μαθημάτων, την πραγματοποίηση δημο¬ 
σιεύσεων και εκδόσεων και την πρόσκληση Ελλήνων 
και ξένων αναγνωρισμένων επιστημόνων, με σκοπό την 
εκπαίδευση ή και την ανταλλαγή γνώσεων ή και την 
ενημέρωση του ιατρικού και λοιπού προσωπικού της 
Κλινικής, των φοιτητών, των ειδικευομένων στη Μαιευ¬ 
τική και Γυναικολογία, των μαιευτήρων-γυναικολόγων 
και ιατρών λοιπών ειδικοτήτων και του κοινού. 

2. Ειδικότερα το έργο της Κλινικής διακρίνεται σε 
εκπαιδευτικό, ερευνητικό και κλινικό. 

α) Το εκπαιδευτικό έργο περιλαμβάνει την εκπαίδευση 
των προπτυχιακών και μεταπτυχιακών φοιτητών της 
Ιατρικής Σχολής και άλλων Σχολών και Τμημάτων του 
Πανεπιστημίου Αθηνών, την εκπαίδευση των ιατρών για 
την απόκτηση της ειδικότητας της Μαιευτικής και Γυ- 
ναικολογίας και των λοιπών ειδικοτήτων, ή και άλλων 
συναφών ειδικοτήτων και εξειδικεύσεων, την εκπαίδευ¬ 
ση ιατρών για την απόκτηση άλλων ειδικοτήτων για 

τις οποίες απαιτείται εκπαίδευση στη Μαιευτική και 
Γυναικολογία, την εκπαίδευση ειδικευμένων ιατρών στο 
πλαίσιο της συνεχιζόμενης εκπαίδευσης ή εξειδίκευσης 
σε συγκεκριμένα γνωστικά αντικείμενα της Κλινικής 
και την εκπαίδευση λειτουργών άλλων κλάδων υγείας 
στο πλαίσιο της συνεχούς εκπαίδευσης και επιμόρφω¬ 
σης αυτών. Το εκπαιδευτικό έργο της Κλινικής αφορά 
στους προπτυχιακούς και μεταπτυχιακούς φοιτητές, 
τους ειδικευομένους ή επιμορφούμενους ιατρούς, που 
ειδικεύονται, εξειδικεύονται ή επιμορφώνονται στην 
Κλινική τόσο στη Μαιευτική και Γ υναικολογία όσο και 
στις άλλες ειδικότητες, καθώς και στους μαιευτήρες 
και γυναικολόγους και στους ιατρούς λοιπών ειδικο¬ 
τήτων της Κλινικής, υλοποιείται δε με τη διοργάνωση 
μεταπτυχιακών προγραμμάτων, μαθημάτων, διαλέξεων 
και εκπαιδευτικών συμποσίων ή σεμιναρίων ή μετεκ- 
παιδευτικών προγραμμάτων ή συνεδρίων και λοιπών 
επιστημονικών εκδηλώσεων, με την εφαρμογή προ¬ 
γραμμάτων θεωρητικής και πρακτικής εκπαίδευσης, με 
την έκδοση επιστημονικών συγγραμμάτων ή βιβλίων 
ή εκπαιδευτικών εγχειριδίων και φυλλαδίων και με τη 
συνεργασία με άλλα ακαδημαϊκά ή κοινωφελή ιδρύματα 
και με ερευνητικά κέντρα ή φορείς της ημεδαπής ή της 
αλλοδαπής, β) Το ερευνητικό έργο αφορά τόσο βασική 
όσο και κλινική, επιδημιολογική και οιανδήποτε άλλη 
ερευνητική δραστηριότητα που άπτεται των ενδιαφε¬ 
ρόντων της ειδικότητας της Μαιευτικής και Γυναικο¬ 
λογίας, με σκοπό την αναζήτηση νέων ή τη βελτίωση 
υπαρχουσών τεχνικών και θεραπευτικών μεθόδων. Για 
την επίτευξη του ερευνητικού έργου η Κλινική καταρ¬ 
τίζει και διενεργεί η ίδια πειραματικές, επιδημιολογικές, 
κλινικές ή άλλες μελέτες ή προγράμματα, ή συμμετέχει 
σε ερευνητικά προγράμματα συνεργαζόμενη με άλλα 
ακαδημαϊκά ιδρύματα και ερευνητικά κέντρα ή φορείς 
του δημοσίου ή ιδιωτικού τομέα ή και ιδιωτικές επιχει¬ 
ρήσεις της ημεδαπής ή αλλοδαπής. Η Κλινική γνωστο¬ 
ποιεί τα αποτελέσματα των ερευνών της υπό τη μορφή 
ανακοινώσεων σε επιστημονικά συνέδρια στην Ελλάδα 
και στο εξωτερικό ή υπό τη μορφή δημοσιεύσεων σε 
ελληνικά ή ξενόγλωσσα περιοδικά ή τέλος υπό τη μορφή 
διδακτορικών διατριβών και γ) Το κλινικό έργο περιλαμ¬ 
βάνει τη φροντίδα εγκύων γυναικών και γυναικών με 
μαιευτικά και γυναικολογικά παθολογικά ή χειρουργικά 
προβλήματα, συγγενούς ή επίκτητου προελεύσεως. Οι 
υπηρεσίες της Κλινικής είναι προληπτικές, διαγνωστικές 
και θεραπευτικές και παρέχονται μέσω της κλινικής 
διάγνωσης, της παρακλινικής και εργαστηριακής διερεύ- 
νησης, της φαρμακευτικής και επεμβατικής θεραπείας, 
καθώς και μέσω της νοσηλευτικής φροντίδας. 

Άρθρο 3 
Προσωπικό 

Η Β' Μαιευτική και Γυναικολογική Κλινική στελεχώνε¬ 
ται από ιατρικό και λοιπό προσωπικό που υπηρετεί στην 
Ιατρική Σχολή του Εθνικού και Καποδιστριακού Πανεπι¬ 
στημίου Αθηνών και στο Νοσοκομείο όπου λειτουργεί. 
Το ιατρικό προσωπικό αποτελείται από το Διευθυντή 
και μέλη του Διδακτικού Ερευνητικού Προσωπικού (ΔΕΠ) 
της Ιατρικής Σχολής του ανωτέρω Ιδρύματος, που η 
επιστημονική τους ενασχόληση εμπίπτει στα διδακτικά, 
ερευνητικά και κλινικά ενδιαφέροντα της Κλινικής. Το 
προσωπικό αυτό συμπληρώνεται με ειδικευόμενους και 
ειδικευμένους ιατρούς του Ε.Σ.Υ. που τοποθετούνται 


σύμφωνα με τις ισχύουσες διατάξεις. Το λοιπό προσωπι¬ 
κό περιλαμβάνει μέλη Ειδικού Τεχνικού Εργαστηριακού 
Προσωπικού (Ε.Τ.Ε.Π.), καθώς και νοσηλευτικό και λοιπό 
προσωπικό, του οποίου το έργο καθορίζεται σύμφωνα 
με τις εκάστοτε ανάγκες της Κλινικής. 

Η τοποθέτηση στην Κλινική των μελών του Διδακτικού 
Ερευνητικού Προσωπικού και των μελών του Ειδικού 
Τεχνικού Εργαστηριακού Προσωπικού γίνεται με τη 
διαδικασία του άρθρου 4 παρ. 1 (δ) του ν. 2083/1992 
(Α' 159), ενώ των υπολοίπων μελών με τις ισχύουσες 
διατάξεις. 

Αρθρο 4 

Διοίκηση - Αρμοδιότητες 

1. Η Β' Μαιευτική και Γ υναικολογική Κλινική διευθύνεται 
από μέλος του Διδακτικού Ερευνητικού Προσωπικού 
(Δ.Ε.Π.) της Ιατρικής Σχολής του Εθνικού και Καποδι- 
στριακού Πανεπιστημίου Αθηνών που ορίζεται με τη 
διαδικασία του άρθρου 28 παρ. 22 του ν. 2083/1992. 

2. Ο διευθυντής ασκεί τις αρμοδιότητες που ορίζο¬ 
νται στο άρθρο 7 του ν. 1268/1982 μεταξύ των οποίων 
περιλαμβάνονται, η κατάρτιση και υποβολή στη Γ ενική 
Συνέλευση της Ιατρικής Σχολής και στη Γενική Συνέ¬ 
λευση του Τομέα στον οποίο εντάσσεται η Κλινική, του 
ετήσιου προγράμματος λειτουργίας για τις διδακτικές 
και ερευνητικές δραστηριότητες και η μέριμνα για την 
εφαρμογή του, η μέριμνα για την υλοποίηση των απο¬ 
φάσεων των συλλογικών οργάνων του Νοσοκομείου στο 
οποίο λειτουργεί η Κλινική, η μέριμνα για την παροχή 
νοσηλευτικού έργου, η μέριμνα για τη στελέχωση και 
την οικονομική διαχείριση των εσόδων της Κλινικής, η 
μέριμνα για την υποβολή του ετήσιου απολογισμού των 
δραστηριοτήτων, η εισήγηση στη Γ ενική Συνέλευση του 
Τομέα για τον ορισμό υπευθύνων στις Ειδικές Μονάδες, 
για αναλώσιμα υλικά και για τον κινητό εξοπλισμό και 
η υπογραφή κάθε εγγράφου. Τα κριτήρια επιλογής των 
υπευθύνων των Ειδικών Μονάδων αφορούν στην επι¬ 
στημονική γνώση, στη μετεκπαίδευση, στη μακρόχρονη 
εμπειρία και στη δραστηριότητά τους στο αντικείμενο 
με το οποίο ασχολείται η οικεία Μονάδα. Οι επιστημονι¬ 
κοί υπεύθυνοι μεριμνούν για την απρόσκοπτη λειτουργία 
της, στο πλαίσιο των αποφάσεων του διευθυντή και 
των οδηγιών των οργάνων διοίκησης του νοσοκομείου 
στο οποίο λειτουργεί η κλινική. Ο διευθυντής μπορεί να 
καλεί τους υπευθύνους όταν συζητούνται θέματα της 
αρμοδιότητάς τους, να αναθέτει συγκεκριμένες αρμο¬ 
διότητες σ' αυτούς και να συγκροτεί επιτροπές για τη 
μελέτη ειδικών θεμάτων. 

Άρθρο 5 
Λειτουργία 

1. Η Β' Μαιευτική και Γ υναικολογική Κλινική λειτουργεί 
στο Αρεταίειο Νοσοκομείο. 

2. Ο διευθυντής της Κλινικής έχει την ευθύνη για την 
εν γένει λειτουργία αυτής, καθώς και των Μονάδων 
της, για τη χρησιμοποίηση οργάνων και υλικών και για 
την παραμονή των εργαζομένων στους χώρους που 
πραγματοποιούνται πειραματικές μελέτες. Ο διευθυντής 
ενημερώνει και εγκρίνει τη διενέργεια κάθε ερευνητικής 
πειραματικής εργασίας πριν από τη διεξαγωγή της και 
καθορίζει την προτεραιότητα χρήσης οργάνων και χώ¬ 
ρων όταν δεν υπάρχει σχετική απόφαση. 




3066 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Η χρησιμοποίηση ειδικών οργάνων επιτρέπεται στο 
προσωπικό της Κλινικής ή σε ερευνητές που έχουν ειδι¬ 
κή επί των οργάνων αυτών εκπαίδευση. Κινητά όργανα 
και σκεύη, τα οποία παραδίδονται για τη διεξαγωγή 
ερευνητικής πειραματικής εργασίας επιστρέφονται, 
μετά τη χρησιμοποίησή τους, στην κατάσταση που 
έχουν παραδοθεί. 

4. Με εισήγηση του διευθυντή στα αρμόδια όργανα 
είναι δυνατή η πρόσληψη διακεκριμένων επιστημόνων 
σε τομείς σχετικούς με τις διδακτικές, ερευνητικές και 
νοσηλευτικές δραστηριότητες της Κλινικής, σύμφωνα 
με τις ισχύουσες διατάξεις. 

Άρθρο 6 

Έσοδα 

Τα έσοδα της Κλινικής προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

β. Τη διάθεση ερευνητικών και εν γένει επιστημονικών 
προϊόντων. 

γ. Τις πιστώσεις του Τακτικού Προϋπολογισμού και 
των Δημοσίων Επενδύσεων που διατίθενται από την 
Ιατρική Σχολή με τη διαδικασία του άρθρου 4 παρ. 1 (ε) 
του ν. 2083/1992 (Α' 159) και τις πιστώσεις του τακτικού 
προϋπολογισμού του Αρεταίειου Νοσοκομείου. 

δ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο ή στο Αρεταίειο 
Νοσοκομείο, εφόσον δεν τίθενται όροι που αντιβαίνουν 
τους σκοπούς της οικείας Κλινικής και του Εθνικού και 
Καποδιστριακού Πανεπιστημίου Αθηνών. 

ε. Τα έσοδα από την παραχώρηση πνευματικών δικαι¬ 
ωμάτων ή διπλωμάτων ευρεσιτεχνίας, προϊόντων που 
ανήκουν ή παρήχθησαν στην Κλινική. 

Αρθρο 7 

Τηρούμενα Βιβλία 

1. Τα βιβλία και στοιχεία που τηρούνται από την Κλι¬ 
νική είναι τα εξής: 

Πρωτόκολλο εισερχόμενης - εξερχόμενης αλληλογρα¬ 
φίας, Βαθμολογία φοιτητών, Αρχείο ασθενών, Βιβλίο πε¬ 
ριουσιακών στοιχείων (Κτηματολόγιο), Φάκελοι οικονο¬ 
μικών στοιχείων κάθε έτους, Κατάλογος επιστημονικών 
βιβλίων, περιοδικών και οργάνων, Βιβλίο επιστημονικής 
δραστηριότητας και Βιβλίο μεταβολής προσωπικού. 

2. Με απόφαση του διευθυντή μπορεί ακόμη να τηρεί¬ 
ται και κάθε άλλο βιβλίο ή στοιχείο το οποίο κρίνεται 
απαραίτητο ή προβλέπεται από ειδικές διατάξεις. 

Άρθρο 8 

Τίτλος - Σφραγίδα 

1. Ο τίτλος της κλινικής είναι: «Β' ΜΑΙΕΥΤΙΚΗ ΚΑΙ ΓΥ- 
ΝΑΙΚΟΛΟΓΙΚΗ ΚΛΙΝΙΚΗ ΤΗΣ ΙΑΤΡΙΚΗΣ ΣΧΟΛΗΣ ΤΟΥ ΠΑ¬ 
ΝΕΠΙΣΤΗΜΙΟΥ ΑΘΗΝΩΝ», ο οποίος αναγράφεται σε κάθε 
έντυπό της. Αυτός ο τίτλος, καθώς και τα στοιχεία του 
διευθυντή της Κλινικής αναγράφονται στους χώρους 
του Νοσοκομείου που δραστηριοποιείται η Κλινική. 

2. Η Κλινική χρησιμοποιεί για την αλληλογραφία της 
στρογγυλή σφραγίδα με τα παρακάτω στοιχεία: 

Α. Σε εξωτερικό κύκλο: ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ 
ΠΑΝΕΠΙΣΤΗΜΙΟ ΑΘΗΝΩΝ 

Β. Στον αμέσως εσωτερικό κύκλο: ΙΑΤΡΙΚΗ ΣΧΟΛΗ - Β' 
ΜΑΙΕΥΤΙΚΗ ΚΑΙ ΓΥΝΑΙΚΟΛΟΓΙΚΗ ΚΛΙΝΙΚΗ 

Γ. Στο κέντρο το λογότυπο της Κλινικής. 


3. Η Κλινική χρησιμοποιεί για την ξενόγλωσση αλλη¬ 
λογραφία ανάλογο αγγλόφωνο τίτλο. 

Αρθρο 9 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 14182/Β1 (3) 

Μετονομασία των Ψυχιατρικών Κλινικών της Ιατρικής 
Σχολής του Εθνικού και Καποδιστριακού Πανεπιστη¬ 
μίου Αθηνών και επανακαθορισμός του Εσωτερικού 
Κανονισμού της Α' και Β' Ψυχιατρικής Κλινικής 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τ ις διατάξεις: 

α) του άρθρου 7 παρ. 5 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως τροποποιήθηκε με το άρθρο 48 παρ. 
2 του ν. 1404/1983 «Δομή και λειτουργία των Τεχνολο¬ 
γικών Εκπαιδευτικών Ιδρυμάτων» (Α' 173) και αντικατα- 
στάθηκε με την περ. γ' της παρ. 22 του άρθρου 13 του 
ν. 3149/2003 «Εθνική Βιβλιοθήκη της Ελλάδας, Δημόσιες 
Βιβλιοθήκες και άλλες διατάξεις» (Α' 141), 

β) του άρθρου 4 παρ. 1 εδ. γ του ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Α'159), 

γ) του άρθρου 90 του κώδικα νομοθεσίας για την 
κυβέρνηση και τα κυβερνητικά όργανα, που κυρώθηκε 
με το π.δ. 63/2005 (Α' 98), 

δ) της υπ’ αριθμ. 37930/ΔΙΘΕ 1264/14.10.2005 απόφα¬ 
σης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 1432), όπως 
ισχύει. 

ε) της υπ’ αριθμ. 37876/ΣΤ5/26.4.2004 απόφασης του 
Πρωθυπουργού και της Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

2. Τη σύμφωνη γνώμη της Γενικής Συνέλευσης της 
Ιατρικής Σχολής του Εθνικού και Καποδιστριακού Πα¬ 
νεπιστημίου Αθηνών (συνεδριάσεις 1η/18.10.2005 και 6η/ 
23.5.2006). 

3. Το γεγονός ότι από την εφαρμογή των διατάξεων 
της παρούσης απόφασης προκαλείται ενδεχόμενη δα¬ 
πάνη σε βάρος του προϋπολογισμού του Εθνικού και 
Καποδιστριακού Πανεπιστημίου Αθηνών από την κάλυψη 
εξόδων διοργάνωσης συμποσίων, συνεδρίων και άλλων 
επιστημονικών εκδηλώσεων, το ύψος της οποίας εξαρ- 
τάται από πραγματικά γεγονότα, αποφασίζουμε: 

Αρθρο 1 
Μετονομασία 

Οι υφιστάμενες Ψυχιατρικές Κλινικές στην Ιατρική 
Σχολή του Εθνικού και Καποδιστριακού Πανεπιστημίου 
Αθηνών μετονομάζονται ως ακολούθως: 

α) Η κατά τις διατάξεις των π.δ. 16/1933 και π.δ. 423/1991 
(Α' 154) και της υπ’ αριθμ. Β1/464/1990 υπουργικής από¬ 
φασης (Β' 408) Ψυχιατρική Κλινική σε Α' Ψυχιατρική 
Κλινική. 

β) Οι κατά τις διατάξεις του π.δ. 431/93 (Α' 182) Α' και 
Β' Ψυχιατρικές Κλινικές Γενικού Νοσοκομείου σε Β' και 
Γ' Ψυχιατρική Κλινική αντίστοιχα. 

Αρθρο 2 

Εσωτερικός Κανονισμός Α' Ψυχιατρικής Κλινικής 

1. Η μετονομασθείσα σε Α' Ψυχιατρική Κλινική διέπεται 
από τον εσωτερικό κανονισμό, που ορίζεται στα άρθρα 
3 έως και 11. 

Αρθρο 3 
Αντικείμενο 

1. Η Α' Ψυχιατρική Κλινική εξυπηρετεί διδακτικές, 
ερευνητικές και κλινικές ανάγκες στην ειδικότητα της 
Ψυχιατρικής. 

2. Η Α' Ψυχιατρική Κλινική διαρθρώνεται σε: 
α) Ενδονοσοκομειακά τμήματα 

β) Εξωτερικά ιατρεία 

γ) Ενδιάμεσες δομές ψυχιατρικής φροντίδας 
δ) Τμήματα ψυχοθεραπειών 
ε) Εσωτερικά εργαστήρια και 

στ) Μονάδες ερευνητικών - εκπαιδευτικών δραστη¬ 
ριοτήτων. 

3. Κάθε μια από τις δομές της προηγούμενης παρα¬ 
γράφου περιλαμβάνει: 

α) Τα ενδονοσοκομειακά τμήματα: Τμήμα νοσηλείας 
ασθενών Γ ενικής Ψυχιατρικής και ασθενών του Κλινικού 
Φορέα Διαταραχών Προσωπικότητας, Τμήμα νοσηλείας 
ασθενών Γενικής Ψυχιατρικής και ασθενών του Κλινι¬ 
κού Φορέα Διαταραχών Διατροφής, Τμήμα νοσηλείας 
ασθενών Γ ενικής Ψυχιατρικής και ασθενών του Κλινικού 
Φορέα Αντιμετώπισης Αλκοολισμού, Τμήμα νοσηλείας 
ασθενών Γ ενικής Ψυχιατρικής και ασθενών του Κλινικού 
Φορέα Ανεπιθύμητων Ενεργ. Φαρμάκων, Τμήμα νοση¬ 
λείας Εκτάκτων Περιστατικών, Τμήμα νοσηλείας ασθε¬ 
νών Γενικής Ψυχιατρικής, Τμήμα Βραχείας Νοσηλείας 
ασθενών Γ ενικής Ψυχιατρικής και Τμήμα Εφαρμογής Μη 
Φαρμακολογικών Βιολογικών Θεραπειών, 
β) Τα εξωτερικά ιατρεία: 

- Ιατρείο Ψυχιατρικής Ενηλίκων με Επείγοντα Περι¬ 
στατικά, Τακτικά Εξωτερικά Ιατρεία, Τηλεψυχιατρική 
Υπηρεσία, 

- Ιατρείο Ψυχιατριακής Παιδικής, Εφηβικής και Μετε- 
φηβικής Ηλικίας, 

- Ιατρείο Ψυχογηριατρικής, 

- Ειδικά Ιατρεία με: Νευροψυχιατρικές Διαταραχές, 
Διαταραχές Ψυχωσικού Φάσματος, Συναισθηματικές 
διαταραχές, Αγχώδεις και συναφείς διαταραχές, Κατά¬ 
χρηση αλκοόλ και άλλων ουσιών, Αντιμετώπιση ανεπι¬ 
θύμητων ενεργειών φαρμάκων, Διαταραχές Διατροφής, 
Διαταραχές Ύπνου, Διαταραχές Σεξουαλικότητας, Δι- 
ασυνδετική - Συμβουλευτική Ψυχιατρική, Ψυχική Υγεία 
Γυναικών, Διαταραχές προσωπικότητας, Αντιμετώπιση 
αυτοκτονικότητας και βίαιης συμπεριφοράς, Οικογέ¬ 


νεια και ζεύγος, Διαπολιτισμική Ψυχιατρική και παρα¬ 
κολούθηση ψυχοκοινωνικής αποκατάστασης χρονιών 
ψυχωσικών. 

γ) Οι ενδιάμεσες δομές ψυχικής φροντίδας: 

- Κέντρα Ημερήσιας Νοσηλείας, 

- Κέντρα Κοινοτικής Ψυχικής Υγιεινής με Κοινοτικά 
Ιατρεία, Ομάδες θεραπευτικών παρεμβάσεων στην κοι¬ 
νότητα, Κέντρα Ημερήσιας φροντίδας, Κέντρα επαγ¬ 
γελματικής αποκατάστασης χρονίως ψυχικά πασχό- 
ντων (προστατευόμενα εργαστήρια, υποστηριζόμενη 
εργασία), Υπηρεσίες ψυχικής υγείας παιδιών και εφήβων 
και Ομάδες παρέμβασης προληπτικού χαρακτήρα στην 
κοινότητα. 

- Κέντρα Επαγγελματικής Προεργασίας και Ψυχοκοι- 
νωνικής Αποκατάστασης. 

- Μετανοσοκομειακούς ξενώνες. 

- Προστατευόμενα/ Εποπτευόμενα Διαμερίσματα 
και 

- Ανάδοχες Οικογένειες για Χρονίως Ψυχικά Πάσχο- 
ντες. 

δ) Τα Τμήματα Ψυχοθεραπειών: Ψυχαναλυτικής Ψυχο¬ 
θεραπείας, Γνωσιακής Ψυχοθεραπείας, Συμπεριφορικών 
θεραπειών, Συστημικών Θεραπειών, Διαπροσωπικής Ψυ¬ 
χοθεραπείας και Τμήμα Ψυχοθεραπευτικής Αντιμετώ¬ 
πισης Ειδικών Διαταραχών με Διαταραχές πρόσληψης 
τροφής, Σεξουαλικές Διαταραχές, Μεθοριακές και άλλες 
διαταραχές προσωπικότητας, Περιγεννητικά Προβλή¬ 
ματα Ψυχικής Υγείας και ψυχοεκπαίδευση/Υποστήριξη 
Χρονίως Πασχόντων και Οικογενειών τους. 

ε) Τα Εσωτερικά Εργαστήρια: Ψυχομετρία, Ψυχιατρι¬ 
κή Επιδημιολογία, Νευροψυχολογία, Ψυχοφυσιολογία, 
Μελέτη ύπνου και Βιορυθμών, Ψυχιατρική Γενετική, Πει¬ 
ραματική Ψυχοφαρμακολογία, Πειραματική Ψυχολογία, 
Κλινική Νευροχημεία, Νευροβιολογία - Ιστοχημεία και 
Μοριακή και Κυτταρική Νευροβιολογία. 

στ) Οι Μονάδες Ερευνητικών - Εκπαιδευτικών Δρα¬ 
στηριοτήτων: 

- Γ ενική Ψυχιατρική με προγράμματα: Μελέτης Ψυχο¬ 
παθολογίας και Ψυχιατρικής Νοσολογίας, Νευροψυχια- 
τρικών διαταραχών, Διαταραχών Ψυχωσικού Φάσματος, 
Συναισθηματικών Διαταραχών, Αγχωδών και Συναφών 
Διαταραχών, Αλκοολισμού και άλλων ουσιοεξαρτήσεων, 
Διαταραχών Διατροφής, Διαταραχών Ύπνου - Εγρή¬ 
γορσης, Διαταραχών Σεξουαλικότητας, Διαταραχών 
Προσωπικότητας, Αυτοκαταστροφικότητας και Βίας και 
Ψυχιατροδικαστικής και Ψυχιατρικής Ηθικής. 

- Βιολογική Ψυχιατρική με προγράμματα: Ψυχογενετι¬ 
κής, Νευροβιολογίας, Χρονοβιολογίας, Ψυχοφυσιολογί¬ 
ας, Νευροαπεικόνισης, Κλινικών Μελετών Ψυχοφαρμά¬ 
κων, Μελέτης ανεπιθύμητων ενεργειών των φαρμάκων, 
Πειραματικής Ψυχοφαρμακολογίας και Ηλεκτροσπα¬ 
σμοθεραπείας και άλλων Βιολογικών Θεραπειών. 

- Ιατρική Ψυχολογία με προγράμματα : Ψυχομετρίας, 
Ψυχολογίας Παίδων, Νευροψυχολογίας, και Πειραματι¬ 
κής Ψυχολογίας. 

- Μελέτη Ψυχοθεραπειών με προγράμματα: Ψυχανα¬ 
λυτικής Ψυχοθεραπείας, Γνωσιακής Ψυχοθεραπείας, 
Συμπεριφορικής Ψυχοθεραπείας, Συστημικής Ψυχοθε¬ 
ραπείας, Διαπροσωπικής Ψυχοθεραπείας, και Ψυχοεκ¬ 
παίδευσης. 

- Διασυνδετική - Συμβουλευτική Ψυχιατρική με προ¬ 
γράμματα: Ψυχικής Υγείας Γυναικών, Ψυχοενδοκρινο- 
λογίας, Ψυχο-ογκολογίας, Ψυχιατρικών Προβλημάτων 

των Νοσηλευόμενων σε Ειδικές Μονάδες (Εντατικής 
Θεραπείας, Αιμοκάθαρσης κ.λπ.), Ψυχιατρικών Προβλη¬ 
μάτων ασθενών με αναπηρία ή σοβαρή σωματική νόσο 
και Ψυχολογικών-Ψυχιατρικών συνιστωσών στην αιτι- 
οπαθογένεια σωματικών νόσων. 

- Ψυχική Υγεία της Παιδικής, Εφηβικής και Μετεφηβι- 
κής Ηλικίας με προγράμματα: Ψυχικής Υγείας Παίδων, 
Ψυχικής Υγείας Εφήβων, Ψυχικής Υγείας Νέων και Με¬ 
λέτης και Αντιμετώπισης της Νοητικής Υστέρησης. 

- Ψυχογηριατρική, 

- Κοινωνική Ψυχιατρική με προγράμματα: Προαγωγής 
Ψυχικής Υγείας, Μελέτης Ποιότητας Ζωής, Μελέτης Πα¬ 
ρεμβάσεων Ψυχιατρικής Πρόληψης Δευτέρου Βαθμού, 
Μελέτης Παρεμβάσεων Ψυχιατρικής Πρόληψης Τρίτου 
Βαθμού και Διαπολιτισμικής Ψυχιατρικής. 

- Μελέτη Ψυχοκοινωνικών Επιπτώσεων των Καταστρο¬ 
φών με προγράμματα: Μελέτης Παροχής Ψυχιατρικών 
Υπηρεσιών, Διακίνησης Νοσηλευομένων Ασθενών, Δια¬ 
κίνησης εξωτερικών Ασθενών, Επειγόντων περιστατικών 
και Τηλεψυχιατρικής. 

Αρθρο 4 
Σκοπός 

1. Η Α' Ψυχιατρική Κλινική στο πλαίσιο των παραπάνω 
δραστηριοτήτων της έχει ως σκοπό: 

α) Την κάλυψη των εκπαιδευτικών, ερευνητικών και 
κλινικών αναγκών της Ιατρικής Σχολής, καθώς και των 
άλλων Σχολών και Τμημάτων του Πανεπιστημίου Αθη¬ 
νών, σε προπτυχιακό και μεταπτυχιακό επίπεδο σε θέ¬ 
ματα που εμπίπτουν στα αντικείμενα δραστηριότητας 
της Κλινικής, όπως αυτά προσδιορίζονται στο άρθρο 
3 της παρούσης. 

β) Την παροχή περίθαλψης και νοσηλείας σε ασθενείς 
με νοσήματα που εμπίπτουν στα γνωστικά αντικείμενα 
της Κλινικής, όπως αυτά προσδιορίζονται στο άρθρο 
3. 

γ) Την εξυπηρέτηση των διαφόρων κοινωνικών ανα¬ 
γκών, όταν και όποτε ζητείται συγκεκριμένη συνδρομή 
που ανήκει στα θέματα με τα οποία ασχολείται η κλι¬ 
νική. 

δ) Την ειδίκευση και εξειδίκευση ιατρών, καθώς και την 
εκπαίδευση ειδικευμένων ιατρών, νοσηλευτών, καθώς 
και άλλων λειτουργών των κλάδων υγείας και τη συ¬ 
νεχή εκπαίδευση και επιμόρφωση αυτών στα γνωστικά 
αντικείμενα της Κλινικής. 

ε) Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ιδρύματα ή ερευνητικά κέ¬ 
ντρα και φορείς της ημεδαπής ή της αλλοδαπής. 

ς') Τη συνεργασία με ελληνικούς, ευρωπαϊκούς και 
διεθνείς οργανισμούς για την πραγματοποίηση ερευνών, 
εκπαιδευτικών προγραμμάτων και γενικώς δραστηρι¬ 
οτήτων συναφών με τα επιστημονικά αντικείμενα της 
Κλινικής. 

ζ) Την οργάνωση και διεξαγωγή μεταπτυχιακών 
προγραμμάτων, συνεδρίων ελληνικών, ευρωπαϊκών ή 
διεθνών, συμποσίων, σεμιναρίων, διαλέξεων και με- 
τεκπαιδευτικών μαθημάτων, την πραγματοποίηση δη¬ 
μοσιεύσεων και εκδόσεων και την πρόσκληση Ελλήνων 
και ξένων αναγνωρισμένων επιστημόνων, με σκοπό την 
εκπαίδευση ή/και την ανταλλαγή γνώσεων ή/και την 
ενημέρωση του ιατρικού και λοιπού προσωπικού της 
Κλινικής, των φοιτητών, των ειδικευομένων στην Ψυχι¬ 
ατρική, των ψυχιάτρων και ιατρών λοιπών ειδικοτήτων 
και του κοινού. 


2. Το έργο της Α' Ψυχιατρικής Κλινικής διακρίνεται 
σε εκπαιδευτικό, ερευνητικό και κλινικό. 

α) Το εκπαιδευτικό έργο περιλαμβάνει την εκπαίδευση 
των προπτυχιακών και μεταπτυχιακών φοιτητών της 
Ιατρικής Σχολής και άλλων Σχολών και Τμημάτων του 
Πανεπιστημίου Αθηνών, την εκπαίδευση ιατρών για την 
απόκτηση της ειδικότητας της Ψυχιατρικής και των 
λοιπών ειδικοτήτων και εξειδικεύσεων, την εκπαίδευση 
ιατρών για την απόκτηση άλλων ειδικοτήτων για τις 
οποίες απαιτείται εκπαίδευση στην Ψυχιατρική, την εκ¬ 
παίδευση ειδικευμένων ιατρών στο πλαίσιο της συνεχι¬ 
ζόμενης εκπαίδευσης ή εξειδίκευσης σε συγκεκριμένα 
γνωστικά αντικείμενα της Κλινικής και την εκπαίδευση 
λειτουργών άλλων κλάδων υγείας στο πλαίσιο της συ¬ 
νεχούς εκπαίδευσης και επιμόρφωσης αυτών. Το εκπαι¬ 
δευτικό έργο της Κλινικής αφορά στους προπτυχιακούς 
και μεταπτυχιακούς φοιτητές, τους ειδικευομένους ή 
επιμορφούμενους ιατρούς, που ειδικεύονται, εξειδικεύ¬ 
ονται ή επιμορφώνονται στην Ψυχιατρική και στις λοι¬ 
πές ειδικότητες, καθώς και στους ψυχιάτρους και τους 
ιατρούς λοιπών ειδικοτήτων της Κλινικής, υλοποιείται 
δε με τη διοργάνωση μεταπτυχιακών προγραμμάτων, 
μαθημάτων, διαλέξεων και εκπαιδευτικών συμποσίων ή 
σεμιναρίων ή μετεκπαιδευτικών προγραμμάτων ή συ¬ 
νεδρίων και λοιπών επιστημονικών εκδηλώσεων, με την 
εφαρμογή προγραμμάτων θεωρητικής και πρακτικής 
εκπαίδευσης, με την έκδοση επιστημονικών συγγραμ¬ 
μάτων ή βιβλίων ή εκπαιδευτικών εγχειριδίων και φυλ¬ 
λαδίων και με τη συνεργασία με άλλα ακαδημαϊκά ή 
κοινωφελή ιδρύματα και με ερευνητικά κέντρα ή φορείς 
της ημεδαπής ή της αλλοδαπής. 

β) Το ερευνητικό έργο αφορά βασική και κλινική, επι- 
δημιολογική και οιανδήποτε άλλη ερευνητική δραστη¬ 
ριότητα που άπτεται των ενδιαφερόντων της ιατρικής 
επιστήμης. Για την επίτευξη του ερευνητικού έργου η 
Κλινική καταρτίζει και διενεργεί η ίδια πειραματικές, 
επιδημιολογικές, κλινικές ή άλλες μελέτες ή προγράμ¬ 
ματα, ή συμμετέχει σε ερευνητικά προγράμματα συνερ- 
γαζόμενη με άλλα ακαδημαϊκά ιδρύματα και ερευνητικά 
κέντρα ή φορείς του δημοσίου ή ιδιωτικού τομέα ή και 
ιδιωτικές επιχειρήσεις της ημεδαπής ή αλλοδαπής. Η 
Κλινική γνωστοποιεί τα αποτελέσματα των ερευνών της 
υπό τη μορφή ανακοινώσεων σε επιστημονικά συνέδρια 
στην Ελλάδα και στο εξωτερικό ή υπό τη μορφή δημο¬ 
σιεύσεων σε ελληνικά ή ξενόγλωσσα περιοδικά ή τέλος 
υπό τη μορφή διδακτορικών διατριβών. 

γ) Το κλινικό έργο περιλαμβάνει την περίθαλψη ασθε¬ 
νών που νοσηλεύονται στην Κλινική ή παρακολουθού- 
νται στα εξωτερικά ιατρεία της ή συμμετέχουν σε άλλες 
δομές. Οι υπηρεσίες της Κλινικής είναι προληπτικές, 
διαγνωστικές και θεραπευτικές και παρέχονται μέσω 
της κλινικής διάγνωσης, της παρακλινικής και εργα¬ 
στηριακής διερεύνησης, της φαρμακευτικής και επεμ- 
βατικής θεραπείας, καθώς και μέσω της νοσηλευτικής 
φροντίδας. 

δ) Το κλινικό έργο είναι συνυφασμένο με τη λειτουργία 
των δομών της Κλινικής όπως αυτές περιγράφονται 
στο άρθρο 3 της παρούσης, όπου εκτελείται σειρά δι¬ 
αγνωστικών και εργαστηριακών εξετάσεων, που είναι 
απαραίτητες για την απρόσκοπτη και αποτελεσματική 
εκτέλεση του κλινικού, εκπαιδευτικού και ερευνητικού 
έργου της. 

3. Η Κλινική εξυπηρετεί κοινωνικές ανάγκες σχετιζό- 
μενες με την αποστολή της, εφόσον αυτό ζητηθεί. 

Άρθρο 5 
Προσωπικό 

Η Α' Ψυχιατρική Κλινική στελεχώνεται από ιατρικό και 
λοιπό προσωπικό που υπηρετεί στην Ιατρική Σχολή του 
Εθνικού και Καποδιστριακού Πανεπιστημίου Αθηνών. Το 
ιατρικό προσωπικό αποτελείται από το Διευθυντή και 
μέλη του Διδακτικού Ερευνητικού Προσωπικού (ΔΕΠ) 
της Ιατρικής Σχολής, που η επιστημονική τους ενασχό¬ 
ληση εμπίπτει στα διδακτικά, ερευνητικά και κλινικά 
ενδιαφέροντα της Κλινικής. Το λοιπό προσωπικό περι¬ 
λαμβάνει ειδικευόμενους και ειδικευμένους ιατρούς, που 
τοποθετούνται σύμφωνα με τις ισχύουσες διατάξεις, 
μέλη του Ειδικού Τεχνικού Εργαστηριακού Προσωπικού 
(Ε.Τ.Ε.Π.) και μέλη του νοσηλευτικού προσωπικού, του 
οποίου το έργο καθορίζεται σύμφωνα με τις εκάστοτε 
ανάγκες της Κλινικής. Η τοποθέτηση στην Κλινική των 
μελών του Διδακτικού Ερευνητικού Προσωπικού και των 
μελών του Ειδικού Τεχνικού Εργαστηριακού Προσωπικού 
γίνεται με τη διαδικασία του άρθρου 4 παρ. 1 (δ) του 
ν. 2083/1992 (Α' 159), ενώ των υπολοίπων μελών με τις 
εκάστοτε ισχύουσες διατάξεις. 

Αρθρο 6 

Διοίκηση - Αρμοδιότητες 

1. Η Α' Ψυχιατρική Κλινική διευθύνεται από μέλος του 
Διδακτικού Ερευνητικού Προσωπικού (Δ.Ε.Π.) της Ιατρι¬ 
κής Σχολής του Εθνικού και Καποδιστριακού Πανεπιστη¬ 
μίου Αθηνών που ορίζεται με τη διαδικασία του άρθρου 
28 παρ. 22 του ν. 2083/1992. 

2. Ο διευθυντής ασκεί τις αρμοδιότητες που ορίζο¬ 
νται στο άρθρο 7 του ν. 1268/1982 μεταξύ των οποίων 
περιλαμβάνονται, η κατάρτιση και υποβολή στη Γενική 
Συνέλευση της Ιατρικής Σχολής και στη Γενική Συνέ¬ 
λευση του Τομέα στον οποίο εντάσσεται η Κλινική του 
ετήσιου προγράμματος λειτουργίας για τις διδακτικές 
και ερευνητικές δραστηριότητες και η μέριμνα για την 
εφαρμογή του, η μέριμνα για την υλοποίηση των απο¬ 
φάσεων των συλλογικών οργάνων του Νοσοκομείου στο 
οποίο λειτουργεί η Κλινική, η μέριμνα για την παροχή 
νοσηλευτικού έργου, η μέριμνα για τη στελέχωση και 
την οικονομική διαχείριση των εσόδων της Κλινικής, 
η μέριμνα για την υποβολή του ετήσιου απολογισμού 
των δραστηριοτήτων, η εισήγηση στη Γ ενική Συνέλευση 
του Τομέα για τον ορισμό υπευθύνων στις Δομές, για 
αναλώσιμα υλικά και για τον κινητό εξοπλισμό και η 
υπογραφή κάθε εγγράφου. Τα κριτήρια επιλογής των 
υπευθύνων των Δομών αφορούν στην επιστημονική 
γνώση, στη μετεκπαίδευση, στη μακρόχρονη εμπειρία 
και στη δραστηριότητά τους στο αντικείμενο με το 
οποίο ασχολείται η οικεία Δομή. Οι επιστημονικοί υπεύ¬ 
θυνοι μεριμνούν για την απρόσκοπτη λειτουργία της, 
στο πλαίσιο των αποφάσεων του διευθυντή και των 
οδηγιών των οργάνων διοίκησης του νοσοκομείου στο 
οποίο λειτουργεί η κλινική. Ο διευθυντής μπορεί να 
καλεί τους υπευθύνους όταν συζητούνται θέματα της 
αρμοδιότητάς τους, να αναθέτει συγκεκριμένες αρμο¬ 
διότητες σ’ αυτούς και να συγκροτεί επιτροπές για τη 
μελέτη ειδικών θεμάτων. 

Άρθρο 7 

Συγκρότηση Επιτροπών 

1. Για τον καλύτερο συντονισμό και την απρόσκοπτη 
λειτουργία της Α' Ψυχιατρικής Κλινικής, ο Διευθυντής 


και το προσωπικό αυτής υποχρεούνται να συμμετέχουν, 
εφόσον ορίζονται, στις επιτροπές που συγκροτούνται 
και λειτουργούν στο Αιγινήτειο Νοσοκομείο, όπως: Η 
Επιτροπή Βιβλιοθήκης και η Επιτροπή Αρχείου Ασθενών, 
η Επιτροπή Ποιοτικού Ελέγχου, η Επιστημονική Επιτρο¬ 
πή, η Επιτροπή Ηθικής και Δεοντολογίας. 

2. Η Α' Ψυχιατρική Κλινική εφαρμόζει τους διεθνείς 
γραπτούς και άγραφους κανόνες περί ηθικής και Δεο¬ 
ντολογίας. Η διακήρυξη της Χαβάης αποτελεί αναπό¬ 
σπαστο μέρος του κανονισμού της κλινικής. 

Άρθρο 8 
Λειτουργία 

1. Η Α' Ψυχιατρική Κλινική έχει εγκατασταθεί και λει¬ 
τουργεί στο Αιγινήτειο Νοσοκομείο, σύμφωνα με το π.δ. 
423/1991 (Α' 154). 

2. Ο διευθυντής της Κλινικής έχει την ευθύνη για την 
εν γένει λειτουργία αυτής, για τη χρησιμοποίηση οργά¬ 
νων και υλικών και για την παραμονή των εργαζομένων 
στους χώρους που πραγματοποιούνται πειραματικές 
μελέτες. Ο διευθυντής ενημερώνει και εγκρίνει τη διε¬ 
νέργεια κάθε ερευνητικής πειραματικής εργασίας πριν 
από τη διεξαγωγή της και καθορίζει την προτεραιότητα 
χρήσης οργάνων και χώρων όταν δεν υπάρχει σχετική 
απόφαση. 

3. Η χρησιμοποίηση ειδικών οργάνων επιτρέπεται στο 
προσωπικό της Κλινικής ή σε ερευνητές που έχουν ειδι¬ 
κή επί των οργάνων αυτών εκπαίδευση. Κινητά όργανα 
και σκεύη, τα οποία παραδίδονται για τη διεξαγωγή 
ερευνητικής πειραματικής εργασίας επιστρέφονται, 
μετά τη χρησιμοποίησή τους, στην κατάσταση που 
έχουν παραδοθεί. 

Άρθρο 9 

Έσοδα 

Τα έσοδα της Κλινικής προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

β. Τη διάθεση ερευνητικών και εν γένει επιστημονικών 
προϊόντων. 

γ. Τις πιστώσεις του Τακτικού Προϋπολογισμού και του 
προγράμματος Δημοσίων Επενδύσεων που διατίθενται 
από την Ιατρική Σχολή με τη διαδικασία του άρθρου 4 
παρ. 1 (ε) του ν. 2083/1992 (Α' 159). 

δ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο εφόσον δεν τί¬ 
θενται όροι που αντιβαίνουν τους σκοπούς της οικείας 
Κλινικής και του Εθνικού και Καποδιστριακού Πανεπι¬ 
στημίου Αθηνών. 

ε. Τα έσοδα από την παραχώρηση πνευματικών δικαι¬ 
ωμάτων ή διπλωμάτων ευρεσιτεχνίας, προϊόντων που 
ανήκουν ή παρήχθησαν στην Κλινική. 

Αρθρο 10 
Τηρούμενα βιβλία 

1. Τα βιβλία και στοιχεία που τηρούνται από την Κλινική 
είναι τα εξής: Πρωτόκολλο εισερχόμενης - εξερχόμενης 
αλληλογραφίας, Βαθμολογία φοιτητών, Αρχείο ασθε¬ 
νών, Βιβλίο περιουσιακών στοιχείων (Κτηματολόγιο), 
Φάκελοι οικονομικών στοιχείων κάθε έτους, Κατάλογος 
επιστημονικών βιβλίων, περιοδικών και οργάνων, Βιβλίο 
επιστημονικής δραστηριότητας και Βιβλίο μεταβολής 
προσωπικού. 




3070 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Με απόφαση του διευθυντή μπορεί ακόμη να τηρεί¬ 
ται και κάθε άλλο βιβλίο ή στοιχείο το οποίο κρίνεται 
απαραίτητο ή προβλέπεται από ειδικές διατάξεις. 

Αρθρο 11 

Τίτλος - Σφραγίδα 

1. Ο τίτλος της κλινικής είναι: Α' Ψυχιατρική Κλινική 
της Ιατρικής Σχολής του Εθνικού και Καποδιστριακού 
Πανεπιστημίου Αθηνών. Ο τίτλος και τα στοιχεία του 
διευθυντή της Κλινικής αναγράφονται στους χώρους 
του Νοσοκομείου που δραστηριοποιείται η Κλινική. 

2. Η Κλινική χρησιμοποιεί για την αλληλογραφία της 
στρογγυλή σφραγίδα όμοια με αυτή της Ιατρικής Σχο¬ 
λής και με την προσθήκη του τίτλου «Α' Ψυχιατρική 
Κλινική». 

3. Η Κλινική χρησιμοποιεί για την ξενόγλωσση αλλη¬ 
λογραφία ανάλογο αγγλόφωνο τίτλο. 

Αρθρο 12 

Εσωτερικός Κανονισμός Β' Ψυχιατρικής Κλινικής 

Η μετονομασθείσα σε Β' Ψυχιατρική Κλινική σύμφωνα 
με το άρθρο 1 διέπεται από τον εσωτερικό κανονισμό, 
που ορίζεται στα άρθρα 13 έως και 21. 

Αρθρο 13 
Αντικείμενο 

Η Β' Ψυχιατρική Κλινική εξυπηρετεί εκπαιδευτικές, 
ερευνητικές και κλινικές ανάγκες στο γνωστικό αντι¬ 
κείμενο της Ψυχιατρικής. Ειδικότερα η κλινική έχει ως 
αντικείμενο δραστηριότητας την ψυχιατρική εξέταση 
των ασθενών, την ανάπτυξη ειδικευμένων τμημάτων 
για διάγνωση και θεραπεία, την νοσηλεία των ασθενών 
και την ημερήσια νοσηλεία αυτών (νοσοκομείο ημέ¬ 
ρας). Περιλαμβάνει επίσης την αντιμετώπιση οξέων και 
επειγόντων περιστατικών και την παροχή Ψυχιατρικών 
υπηρεσιών στην Κοινότητα. Η Β' Ψυχιατρική Κλινική 
διαρθρώνεται ως ακολούθως: 

1. Κυρίως Κλινική 

2. Νοσοκομείο Ημέρας 

3. Κέντρο Ψυχικής Υγιεινής 

4. Ψυχολογικό Τμήμα 

5. Τ μήμα Παιδοψυχιατρικής 

6. Μονάδα Εξωτερικών Ιατρείων, Τακτικών και Επει¬ 
γόντων 

7. Μονάδα Διασυνδετικής Ψυχιατρικής 

8. Εργαστήριο Ψυχομετρίας 

9. Μονάδα Ψυχοθεραπειών 

10. Μονάδα Ψυχογηριατρικής 

11. Μονάδα Ψυχιατροδικαστικής 

12. Μονάδα Κοινοτικής Ψυχιατρικής και άμεσης πα¬ 
ρέμβασης στην Κοινότητα 

13. Μονάδα Διαπολιτισμικής Ψυχιατρικής 

14. Μονάδα Ψυχοφαρμακολογίας 

15. Μονάδα Μελέτης Συναισθηματικών Διαταραχών 

16. Μονάδα Μελέτης Βίαιης και Αυτοκαταστροφικής 
Συμπεριφοράς 

17. Μονάδα Εξαρτήσεων 

18. Μονάδα Ψυχιατρικής Γενετικής 

19. Μονάδα Ψυχικής Υγείας Γυναικών 

20. Μονάδα Προληπτικής Ψυχιατρικής και Προαγωγής 
της Ψυχικής Υγείας 

21. Προστατευόμενος Ξενώνας 


Αρθρο 14 
Σκοπός 

1. Η Β' Ψυχιατρική Κλινική στο πλαίσιο των δραστη¬ 
ριοτήτων της έχει ως σκοπό: 

α) Την κάλυψη των εκπαιδευτικών, ερευνητικών και 
κλινικών αναγκών της Ιατρικής Σχολής, καθώς και των 
άλλων Σχολών και Τμημάτων του Πανεπιστημίου Αθη¬ 
νών, σε προπτυχιακό και μεταπτυχιακό επίπεδο σε θέ¬ 
ματα που εμπίπτουν στα αντικείμενα δραστηριότητας 
της Κλινικής, όπως αυτά προσδιορίζονται στο προηγού¬ 
μενο άρθρο της παρούσης. 

β) Την εκπαίδευση των φοιτητών της Ιατρικής Σχολής 
καθώς και των φοιτητών και σπουδαστών της Νοση¬ 
λευτικής. 

γ) Την ειδίκευση γιατρών στην Ψυχιατρική αλλά και 
την εκπαίδευση και επιμόρφωση αυτών σε θεωρητικό 
και πρακτικό επίπεδο (πρακτική εκπαίδευση σε διά¬ 
φορες τεχνικές της ειδικότητας της Ψυχιατρικής). Την 
ειδίκευση επίσης νοσηλευτών στην Ψυχιατρική Νοση¬ 
λευτική. 

δ) Τη συνεχιζόμενη εκπαίδευση ειδικευμένων ιατρών, 
νοσηλευτών και άλλων λειτουργών υγείας. 

ε) Την ψυχιατρική αντιμετώπιση ασθενών για διάγνω¬ 
ση και θεραπεία. 

στ) Τη διεξαγωγή κλινικών και πειραματικών ερευνη¬ 
τικών προγραμμάτων με σκοπό την βασική και εφαρ¬ 
μοσμένη έρευνα στο αντικείμενο της Ψυχιατρικής, την 
μελέτη νέων τεχνικών, την αξιολόγησή τους και την 
πιθανή περαιτέρω εφαρμογή τους στην κλινική πράξη. 

ζ) Την συνεργασία με άλλες κλινικές, Ακαδημαϊκά 
τμήματα, Εκπαιδευτικά Ιδρύματα ή Ερευνητικά Κέντρα 
της ημεδαπής ή αλλοδαπής, όσον αφορά ερευνητικά 
προγράμματα και την ανταλλαγή επιστημονικών γνώ¬ 
σεων. 

η) Την οργάνωση φροντιστηριακών μαθημάτων, σεμι¬ 
ναρίων, συμποσίων, διαλέξεων και συνεδρίων, με σκοπό 
την ενημέρωση του Ιατρικού και Νοσηλευτικού προσω¬ 
πικού της Κλινικής. 

Αρθρο 15 

Εκπαιδευτικό έργο 

Το εκπαιδευτικό έργο της Β' Ψυχιατρικής Κλινικής 
περιλαμβάνει την εκπαίδευση των φοιτητών της Ιατρι¬ 
κής Σχολής, των ειδικευόμενων ιατρών των μετεκπαι- 
δευομένων ψυχιάτρων, όπως και την εκπαίδευση άλλων 
λειτουργών υγείας ως εξής: 

α. Η εκπαίδευση των φοιτητών είναι θεωρητική και 
πρακτική και γίνεται από το προσωπικό της κλινικής. Η 
θεωρητική εκπαίδευση περιλαμβάνει την παρακολού¬ 
θηση μαθημάτων από αμφιθεάτρου, σεμιναρίων, φρο¬ 
ντιστηριακών ασκήσεων στα διάφορα τμήματα, στους 
θαλάμους ασθενών, την παρουσίαση ενδιαφερόντων 
περιστατικών και την βιβλιογραφική ενημέρωση. Η πρα¬ 
κτική εκπαίδευση περιλαμβάνει την άσκηση των φοι¬ 
τητών υπό εποπτεία στα εξωτερικά ιατρεία και στην 
κλινική. 

β. Η εκπαίδευση των ειδικευομένων ιατρών είναι θεω¬ 
ρητική και πρακτική. Η θεωρητική εκπαίδευση περιλαμ¬ 
βάνει μαθήματα στα οποία διδάσκεται η προκαθορισμέ¬ 
νη ύλη που απαιτείται για την λήψη της ειδικότητας της 
Ψυχιατρικής, φροντιστηριακά μαθήματα, βιβλιογραφική 
ενημέρωση, παρουσίαση και συζητήσεις επί ενδιαφερό¬ 
ντων περιστατικών με την συμμετοχή όλων των γιατρών 

της κλινικής και των φοιτητών. Η πρακτική εκπαίδευση 
περιλαμβάνει την κλινική αξιολόγηση και παρακολούθη¬ 
ση των ασθενών και την εκπαίδευση σε όλο το εύρος 
των ψυχιατρικών παρεμβάσεων. Επίσης περιλαμβάνει 
τον πλήρη ψυχιατρικό έλεγχο στα ιατρεία και στα ει¬ 
δικά τμήματα. 

Άρθρο 16 
Προσωπικό 

Η Β' Ψυχιατρική Κλινική στελεχώνεται από ιατρικό, 
νοσηλευτικό, παραϊατρικό και λοιπό προσωπικό, που 
υπηρετεί στην Ιατρική Σχολή του Εθνικού και Καποδι- 
στριακού Πανεπιστημίου Αθηνών και στο Νοσοκομείο 
όπου λειτουργεί. Το ιατρικό προσωπικό αποτελείται 
από το Διευθυντή και μέλη του Διδακτικού Ερευνητικού 
Προσωπικού (ΔΕΠ) της Ιατρικής Σχολής, που το γνω¬ 
στικό αντικείμενο της θέσης που κατέχουν εμπίπτει 
στα διδακτικά, ερευνητικά και κλινικά ενδιαφέροντα 
της Κλινικής. Το προσωπικό αυτό συμπληρώνεται με 
ειδικευόμενους και ειδικευμένους ιατρούς οι οποίοι απο- 
σπώνται η τοποθετούνται σύμφωνα με τις ισχύουσες 
διατάξεις, καθώς και ιατρούς που υπηρετούν στην κλι¬ 
νική στα πλαίσια της συνεχιζόμενης εκπαίδευσής τους 
σε θέματα σχετικά με το γνωστικό αντικείμενο της 
ψυχιατρικής. Το λοιπό προσωπικό περιλαμβάνει μέλη 
του νοσηλευτικού προσωπικού και λοιπού παραϊατρικού 
προσωπικού του οποίου το έργο καθορίζεται σύμφωνα 
με τις εκάστοτε ανάγκες της Κλινικής. Η τοποθέτηση 
στην Κλινική των μελών του Διδακτικού Ερευνητικού 
Προσωπικού γίνεται με τη διαδικασία του άρθρου 4 
παρ. 1 (δ) του ν. 2083/1992 (Α' 159), ενώ των υπολοίπων 
με την διαδικασία που καθορίζεται από τον Οργανισμό 
του Νοσοκομείου όπου η κλινική λειτουργεί. 

Ιατρικό και νοσηλευτικό προσωπικό όπως και άλλοι 
επαγγελματίες ψυχικής υγείας που προσλαμβάνονται 
μέσω του Προγράμματος Ψυχαργώς ή και άλλων ανά¬ 
λογων Προγραμμάτων για την κάλυψη ειδικών αναγκών 
της Κλινικής. 

Αρθρο 17 

Διοίκηση - Αρμοδιότητες 

1. Η Β' Ψυχιατρική Κλινική διευθύνεται από μέλος του 
Διδακτικού Ερευνητικού Προσωπικού (Δ.Ε.Π.) της Ιατρι¬ 
κής Σχολής του Εθνικού και Καποδιστριακού Πανεπι¬ 
στημίου Αθηνών που ορίζεται με τη διαδικασία των 
διατάξεων του άρθρου 28 παρ. 22 του ν. 2083/1992. (159 
Α') 

2. Ο διευθυντής ασκεί τις αρμοδιότητες που ορίζο¬ 
νται στο άρθρο 7 του ν. 1268/1982 μεταξύ των οποίων 
περιλαμβάνονται, ο συντονισμός του διδακτικού έργου 
(προπτυχιακού και μεταπτυχιακού), ερευνητικού, κλινι¬ 
κού και νοσηλευτικού έργου της Κλινικής, η κατάρτιση 
και υποβολή στη Γενική Συνέλευση του τμήματος του 
ετήσιου προγράμματος λειτουργίας της Κλινικής και η 
μέριμνα για την υλοποίηση των αποφάσεων των συλλο¬ 
γικών οργάνων του Νοσοκομείου στο οποίο λειτουργεί 
η Κλινική, η μέριμνα για τη στελέχωση, την οικονομική 
διαχείριση των εσόδων και την κατανομή των χώρων 
της Κλινικής, η εισήγηση στη Γενική Συνέλευση του τμή¬ 
ματος για τον ορισμό των υπευθύνων για τα αναλώσιμα 
υλικά και για τον κινητό εξοπλισμό και η υπογραφή κάθε 
εγγράφου που διακινεί η Κλινική. 


Αρθρο 18 
Λειτουργία 

1. Η Β' Ψυχιατρική Κλινική του Εθνικού και Καποδι- 
στριακού Πανεπιστημίου Αθηνών λειτουργεί στο Πανεπι¬ 
στημιακό Γ ενικό Νοσοκομείο ΑΤΤΙΚΟΝ σύμφωνα με την 
υπ’ αριθμ. Υ4α/οικ,39632/2003 (Β' 523) κοινή υπουργική 
απόφαση. 

2. Η Κυρίως Κλινική είναι μονάδα βραχείας νοσηλείας 
και ως τέτοια θεωρείται η νοσηλεία που δεν υπερβαίνει 
τις έξι (6 ) εβδομάδες. Η νοσηλεία μπορεί να παραταθεί 
έως 2 μήνες όταν συντρέχουν ειδικοί λόγοι προς το 
συμφέρον του ασθενούς. 

3. Η Κυρίως Κλινική παρέχει ανοικτή νοσηλεία ήτοι 
εκούσια και σε κάθε περίπτωση γίνεται αν όχι με την 
θέληση τουλάχιστον με την ανοχή του ασθενή και τη 
σύμφωνη γνώμη των οικείων του. 

4. Οι εισαγωγές μέσω της Διασυνδετικής Συμβουλευ¬ 
τικής είτε αυτές γίνονται μέσω των επειγόντων περι¬ 
στατικών των εξωτερικών ιατρείων είτε μέσω μετα¬ 
φοράς του ασθενή από τα παθολογικά ή χειρουργικά 
τμήματα προϋποθέτουν ότι: α) Το ψυχιατρικό πρόβλημα 
του ασθενή προέχει του σωματικού προβλήματος ή 
τουλάχιστον το σωματικό πρόβλημα είναι σε ύφεση 
και δεν διατρέχει κίνδυνο η ζωή του ασθενούς. Εφόσον 
υφίσταται και σωματικό πρόβλημα κατά την νοσηλεία 
του ασθενούς, ο ασθενής βρίσκεται υπό την επίβλεψη 
του θεράποντος ειδικού (παθολόγου ή χειρουργού). 

β) Οι νοσηλείες από τη διασυνδετική είναι και αυτές 
εκούσιες. Σε εξαιρετικές περιπτώσεις ψυχιατρικής και 
σωματικής συνοσηρότητας και όταν η ζωή του ασθε¬ 
νούς βρίσκεται σε κίνδυνο, ενώ ο ίδιος δεν έχει επίγνω¬ 
ση της κατάστασής του, το ψυχιατρικό τμήμα μπορεί 
να ζητήσει την αναγκαστική νοσηλεία του σε αυτό. Η 
νοσηλεία ατόμων με σωματικά στερητικά σύνδρομα 
από χρήση ναρκωτικών ουσιών δεν γίνεται στην Ψυ¬ 
χιατρική Κλινική αλλά σε κλινική η οποία εξασφαλίζει 
την πλήρη ιατρική κάλυψη των σωματικών επιπλοκών 
(Υπ.Απ. 3981/1987 και 3982/1987). Νοσηλεία εξαρτημένων 
ατόμων για σωματική βλάβη γίνεται στην αντίστοιχη 
κλινική σωματικής ιατρικής (Υπ.Απ. 5443/1988). 

5. Ο διευθυντής της Κλινικής ενημερώνεται πριν από 
τη διεξαγωγή κάθε εργασίας που γίνεται στην κλινι¬ 
κή στα πλαίσια ερευνητικού προγράμματος που έχει 
αποφασιστεί και καθορίζει την προτεραιότητα στην 
χρησιμοποίηση επιστημονικών οργάνων και χώρων σε 
περίπτωση που δεν υπάρχει σχετική απόφαση. 

6. Ο διευθυντής έχει την ευθύνη για την εν γένει λει¬ 
τουργία της Κλινικής, την χρησιμοποίηση επιστημονικών 
οργάνων και υλικών που ανήκουν σε αυτή, την παραμονή 
των εργαζομένων (προσωπικού, φοιτητών, επισκεπτών) 
στους χώρους, καθώς και την προστασία των επιστη¬ 
μονικών οργάνων, συσκευών και εγκαταστάσεων της 
Κλινικής από βλάβες. 

Αρθρο 19 
Έσοδα 

Τα έσοδα της Β' Κλινικής προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

β. Τη διάθεση ερευνητικών και εν γένει επιστημονικών 
προϊόντων. 

γ. Τις πιστώσεις του Τακτικού Προϋπολογισμού και 
των Δημοσίων Επενδύσεων που διατίθενται από την 
Ιατρική Σχολή με τη διαδικασία του άρθρου 4 παρ. 1 (ε) 
του ν. 2083/1992 (Α' 159). 

δ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Αθηνών εφόσον 
δεν τίθενται όροι που αντιβαίνουν τους σκοπούς της 
Κλινικής και του Εθνικού και Καποδιστριακού Πανεπι¬ 
στημίου Αθηνών. 

ε. Τα έσοδα από την παραχώρηση πνευματικών δικαι¬ 
ωμάτων ή διπλωμάτων ευρεσιτεχνίας, προϊόντων που 
ανήκουν ή παρήχθησαν στην Κλινική. 

στ) Τ ις ειδικές εισφορές και χρηματοδοτήσεις ή συν- 
χρηματοδοτήσεις με το Δημόσιο από διεθνείς οργα¬ 
νισμούς, δημόσιες ή ιδιωτικές επιχειρήσεις και νομικά 
ή φυσικά πρόσωπα (Ψυχαργώς ή άλλα ανάλογα προ¬ 
γράμματα). 

Αρθρο 20 
Τηρούμενα βιβλία 

1. Τα βιβλία και στοιχεία που τηρούνται από την Κλινική 
είναι τα εξής: Πρωτόκολλο εισερχόμενης - εξερχόμενης 
αλληλογραφίας, Βαθμολογία φοιτητών, Αρχείο ασθε¬ 
νών, Βιβλίο περιουσιακών στοιχείων (Κτηματολόγιο), 
Φάκελοι οικονομικών στοιχείων κάθε έτους, Κατάλογος 
επιστημονικών βιβλίων, περιοδικών και οργάνων, Βιβλίο 
επιστημονικής δραστηριότητας, Βιβλίο μεταβολής προ¬ 
σωπικού και Βιβλίο πρακτικών. 

2. Με απόφαση του διευθυντή μπορεί ακόμη να τηρεί¬ 
ται και κάθε άλλο βιβλίο ή στοιχείο το οποίο κρίνεται 
απαραίτητο ή προβλέπεται από ειδικές διατάξεις. 

Αρθρο 21 

Σφραγίδα - Τίτλος 

1. Η Β' Κλινική χρησιμοποιεί για την αλληλογραφία της 
σφραγίδα στρογγυλή με τα παρακάτω στοιχεία: 

α) Στο κέντρο την κεφαλή της Αθηνάς και το όνομα 
του Νοσοκομείου. 

β) Σε κύκλο τον τίτλο της κλινικής ήτοι: Β' Ψυχιατρική 
Κλινική Ιατρικής Σχολής Εθνικού και Καποδιστριακού 
Πανεπιστημίου Αθηνών. 

Ανάλογη σφραγίδα με τα στοιχεία στην αγγλική 
γλώσσα χρησιμοποιεί η κλινική για την ξενόγλωσση 
αλληλογραφία και τα έγγραφά της. 

2. Στους χώρους όπου είναι εγκατεστημένη και ασκεί 
τις δραστηριότητές της η Κλινική, υπάρχουν πινακίδες 
στις οποίες αναγράφεται ο ακριβής τίτλος της Κλινι¬ 
κής. 

3. Ο ακριβής τίτλος της Κλινικής αναγράφεται σε κάθε 
έντυπο που χρησιμοποιεί. 

Άρθρο 22 

Καταργούμενες διατάξεις 

Καταργείται κάθε γενική ή ειδική διάταξη που ρυθμίζει 
κατά τρόπο διαφορετικό τα θέματα των εσωτερικών 
κανονισμών των Α' και Β' Ψυχιατρικών Κλινικών. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 14177/Β1 (4) 

Συμπλήρωση διατάξεων του π.δ. 262/1998 «Ιδρυση και 
καθορισμός του εσωτερικού κανονισμού κλινικών και 
εργαστηρίων της Ιατρικής Σχολής του Πανεπιστη¬ 
μίου Ιωαννίνων». 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις: 

α) του άρθρου 7 παρ. 5 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως η παράγραφος αυτή τροποποιήθηκε 
με το άρθρο 48 παρ. 2 του ν. 1404/1983 «Δομή και λει¬ 
τουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
την περ. γ' της παρ. 22 του άρθρου 13 του ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (Α' 141), 
β) του άρθρου 4 παρ. 1 εδ. γ του ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Α' 159), 
γ) του άρθρου 90 του κώδικα νομοθεσίας για την 
κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (98 Α'), 
δ) της υπ’ αριθμ. 37876/ΣΤ5/26.4.2004 απόφασης του 
Πρωθυπουργού και της Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (ΦΕΚ 608 τ. Β'). 

ε) Της υπ’ αριθμ. 37930/ΔΙΘΕ 1264/14.10.2005 απόφα¬ 
σης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 1432) όπως 
ισχύει. 

2) Τη σύμφωνη γνώμη της Γενικής Συνέλευσης της 
Ιατρικής Σχολής του Πανεπιστημίου Ιωαννίνων (συνε¬ 
δρίαση 575α/28.2.2006). 

3) Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του προϋπολογισμού του Πανεπιστημίου Ιωαν¬ 
νίνων, αποφασίζουμε: 

Στις ειδικές μονάδες της Αιματολογικής Κλινικής, σύμ¬ 
φωνα με το άρθρο 2, Κεφ. Α', περ. ιθ, του π.δ. 262/1998 (Α' 
193) προστίθεται και η Μονάδα Μεσογειακής Αναιμίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2007 


Άρθρο 23 
Έναρξη ισχύος 


Η ισχύς της παρούσης αρχίζει από τη δημοσίευσή της 


στην Εφημερίδα της Κυβερνήσεως. 


ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

